ΠΑΡΑΡΤΗΜΑ 2

ΠΑΡΑΔΕΙΓΜΑΤΑ ΔΙΑΤΑΞΕΩΝ ΣΗΜΑΤΩΝ ΕΓΚΡΙΣΗΣ

Παράδειγμα 1

a ≥ 8 mm (σε γυαλί)

a ≥ 5 mm (σε πλαστικό υλικό)

Σχήμα 1 Σχήμα 2

Η μονάδα εγκατάστασης ενός συστήματος που φέρει ένα από τα ανωτέρω σήματα έγκρισης εγκρίθηκε στις Κάτω Χώρες (E 4) βάσει του παρόντος κανονισμού με αριθμό έγκρισης 19243 και πληροί τις απαιτήσεις του παρόντος κανονισμού υπό την αρχική του μορφή (00). Η δέσμη διασταύρωσης είναι σχεδιασμένη μόνο για κυκλοφορία επί του δεξιού της οδού. Τα γράμματα «CT» (σχήμα 1) δηλώνουν ότι πρόκειται για δέσμη διασταύρωσης με φωτισμό στροφής και τα γράμματα «CWR» (σχήμα 2) δηλώνουν ότι πρόκειται για δέσμη διασταύρωσης κατηγορίας C, για δέσμη διασταύρωσης κατηγορίας W και για δέσμη πορείας.

Ο αριθμός 30 δηλώνει ότι η μέγιστη φωτεινή ένταση της δέσμης πορείας είναι μεταξύ 123 625 και 145 125 κηρίων.

Σημείωση: Ο αριθμός έγκρισης και τα πρόσθετα σύμβολα πρέπει να τοποθετούνται πλησίον του κύκλου που περικλείει το γράμμα «E», πάνω από ή κάτω από το γράμμα αυτό ή επίσης δεξιά ή αριστερά του γράμματος αυτού. Τα ψηφία του αριθμού έγκρισης πρέπει να βρίσκονται από την ίδια πλευρά του γράμματος «E» και να βλέπουν προς την ίδια κατεύθυνση.

Η χρήση λατινικών αριθμών ως αριθμών έγκρισης πρέπει να αποφεύγεται έτσι ώστε να προλαμβάνεται τυχόν σύγχυση με άλλα σύμβολα.

Παράδειγμα 2

Σχήμα 3 Σχήμα 4α Σχήμα 4β

Η μονάδα εγκατάστασης ενός συστήματος που φέρει το ανωτέρω σήμα έγκρισης πληροί τις απαιτήσεις του παρόντος κανονισμού όσον αφορά τόσο τη δέσμη διασταύρωσης όσο και τη δέσμη πορείας και είναι σχεδιασμένη:

Σχήμα 3: δέσμη διασταύρωσης κατηγορίας C με δέσμη διασταύρωσης κατηγορίας E, για κυκλοφορία μόνο επί του αριστερού της οδού.

Σχήματα 4α και 4β: δέσμη διασταύρωσης κατηγορίας C και δέσμη διασταύρωσης κατηγορίας V, και για τα δύο συστήματα κυκλοφορίας χάρη σε μηχανισμό ρύθμισης του οπτικού στοιχείου ή της φωτεινής πηγής και δέσμη πορείας. Η δέσμη διασταύρωσης κατηγορίας C, η δέσμη διασταύρωσης κατηγορίας V και η δέσμη πορείας πρέπει να συμμορφώνονται με τις διατάξεις που ισχύουν για τον φωτισμό στροφής, όπως δηλώνει το γράμμα «T». Η γραμμή πάνω από το γράμμα «R» δηλώνει ότι η λειτουργία δέσμης πορείας εξασφαλίζεται από πολλές μονάδες εγκατάστασης στην εν λόγω πλευρά του συστήματος.

Παράδειγμα 3

Σχήμα 5 Σχήμα 6

Η μονάδα εγκατάστασης ενός συστήματος που φέρει το ανωτέρω σήμα έγκρισης ενσωματώνει φακό από πλαστικό και πληροί τις απαιτήσεις του παρόντος κανονισμού όσον αφορά μόνο τη δέσμη διασταύρωσης, και είναι σχεδιασμένη:

Σχήμα 5: δέσμη διασταύρωσης κατηγορίας C και δέσμη διασταύρωσης κατηγορίας W, και για τα δύο συστήματα κυκλοφορίας.

Σχήμα 6: δέσμη διασταύρωσης κατηγορίας C με φωτισμό στροφής, για κυκλοφορία μόνο επί του δεξιού της οδού.

Παράδειγμα 4

Σχήμα 7 Σχήμα 8

Σχήμα 7: η μονάδα εγκατάστασης που φέρει το ανωτέρω σήμα έγκρισης πληροί τις απαιτήσεις του παρόντος κανονισμού όσον αφορά τη δέσμη διασταύρωσης κατηγορίας C και τη δέσμη διασταύρωσης κατηγορίας V, και είναι σχεδιασμένη για κυκλοφορία μόνο επί του αριστερού της οδού.

Σχήμα 8: η μονάδα εγκατάστασης που φέρει το ανωτέρω σήμα έγκρισης είναι μονάδα εγκατάστασης (ξεχωριστή) που αποτελεί μέρος ενός συστήματος και πληροί τις απαιτήσεις του παρόντος κανονισμού όσον αφορά μόνο τη δέσμη πορείας.

Παράδειγμα 5

Ταυτοποίηση μονάδας εγκατάστασης που ενσωματώνει φακό από πλαστικό υλικό και πληροί τις απαιτήσεις του παρόντος κανονισμού.

Σχήμα 9 Σχήμα 10

Σχήμα 9: δέσμη διασταύρωσης κατηγορίας C και δέσμη διασταύρωσης κατηγορίας W, και οι δύο με φωτισμό στροφής και δέσμη πορείας, σχεδιασμένες για κυκλοφορία μόνο επί του δεξιού της οδού.

Η δέσμη διασταύρωσης και οι τρόποι λειτουργίας της δεν πρέπει να λειτουργούν ταυτόχρονα με τη δέσμη πορείας και/ή έναν άλλο αμοιβαία ενσωματωμένο προβολέα.

Σχήμα 10: δέσμη διασταύρωσης κατηγορίας E και δέσμη διασταύρωσης κατηγορίας W, σχεδιασμένες για κυκλοφορία μόνο επί του δεξιού της οδού και δέσμη πορείας. Η γραμμή πάνω από τα γράμματα «E» και «W» δηλώνει ότι αυτές οι κατηγορίες δέσμης διασταύρωσης εκπέμπονται στην εν λόγω πλευρά του συστήματος από περισσότερες της μίας μονάδες εγκατάστασης.

Παράδειγμα 6

Απλουστευμένη σήμανση για ομαδοποιημένους, συνδυασμένους ή αμοιβαία ενσωματωμένους φανούς, που έχουν λάβει έγκριση σύμφωνα με άλλο κανονισμό (σχήμα 11). (Οι κάθετες και οριζόντιες γραμμές δεν αποτελούν μέρος του σήματος έγκρισης και χρησιμεύουν απλώς για να απεικονίσουν τη μορφή της διάταξης της φωτεινής σηματοδότησης).

Αυτά τα δύο παραδείγματα αντιστοιχούν σε δύο μονάδες εγκατάστασης που είναι τοποθετημένες από την ίδια πλευρά ενός συστήματος και φέρουν σήμα έγκρισης που περιλαμβάνει (υπόδειγμα A και υπόδειγμα B):

Μονάδα εγκατάστασης αριθ. 1 εμπρόσθιο φανό θέσης, εγκεκριμένο σύμφωνα με τη σειρά τροποποιήσεων 02 του κανονισμού αριθ. 7, μία ή περισσότερες μονάδες φωτισμού που εκπέμπουν δέσμη διασταύρωσης κατηγορίας C με φωτισμό στροφής, σχεδιασμένες για να λειτουργούν με μία ή περισσότερες άλλες μονάδες εγκατάστασης από την ίδια πλευρά του συστήματος (όπως δηλώνει η γραμμή πάνω από το γράμμα «C»), και δέσμη διασταύρωσης κατηγορίας V, σχεδιασμένες και οι δύο και για τα δύο συστήματα κυκλοφορίας καθώς και δέσμη πορείας με μέγιστη ένταση μεταξύ 123 625 και 145 125 κηρίων, που είναι εγκεκριμένη σύμφωνα με τις απαιτήσεις του παρόντος κανονισμού υπό την αρχική του μορφή (00) και ενσωματώνει φακό από πλαστικό υλικό, φανό ημέρας εγκεκριμένο σύμφωνα με την αρχική έκδοση του κανονισμού αριθ. 87, εμπρόσθιο φανό δείκτη κατεύθυνσης κατηγορίας 1α εγκεκριμένο σύμφωνα με τη σειρά τροποποιήσεων 01 του κανονισμού αριθ. 6.

Μονάδα εγκατάστασης αριθ. 3 εμπρόσθιο φανό ομίχλης εγκεκριμένο σύμφωνα με τη σειρά τροποποιήσεων 02 του κανονισμού αριθ. 19 ή δέσμη διασταύρωσης κατηγορίας C με φωτισμό στροφής, σχεδιασμένη και για τα δύο συστήματα κυκλοφορίας και για να λειτουργεί μαζί με μία ή περισσότερες άλλες μονάδες εγκατάστασης από την ίδια πλευρά του συστήματος, όπως δηλώνει η γραμμή πάνω από το γράμμα «C».

Σχήμα 11

Μονάδα εγκατάστασης αριθ. 1 του συστήματος

Υπόδειγμα B

Υπόδειγμα Α

Μονάδα εγκατάστασης αριθ. 3 του συστήματος

Παράδειγμα 7

Διάταξη σημάτων έγκρισης σχετική με σύστημα (σχήμα 12)

Σχήμα 12

Μονάδα εγκατά-στασης αριθ. 1 (2) του συστήματος

Μονάδα εγκατά-στασης αριθ. 3 (4) του συστήματος

Παράδειγμα 7α

Μονάδα εγκατά-στασης αριθ. 1 (2) του συστήματος

Μονάδα εγκατά-στασης αριθ. 3 (4) του συστήματος

Παράδειγμα 7β

Αυτά τα δύο παραδείγματα αντιστοιχούν σε ένα προσαρμοζόμενο σύστημα εμπρόσθιου φωτισμού που αποτελείται από δύο μονάδες εγκατάστασης (που εξασφαλίζουν τις ίδιες λειτουργίες) ανά πλευρά του συστήματος (μονάδες αριθ. 1 και αριθ. 3 για την αριστερή πλευρά και μονάδες αριθ. 2 και αριθ. 4 για τη δεξιά πλευρά).

Η μονάδα εγκατάστασης αριθ. 1 (ή αριθ. 2) του συστήματος, που φέρει τα ανωτέρω σήματα έγκρισης είναι σύμφωνη με τις απαιτήσεις του παρόντος κανονισμού (σειρά τροποποιήσεων 00) όσον αφορά τόσο μια δέσμη διασταύρωσης κατηγορίας C που είναι σχεδιασμένη για κυκλοφορία επί του αριστερού της οδού όσο και μια δέσμη πορείας που έχει μέγιστη φωτεινή ένταση μεταξύ 123 625 και 145 125 κηρίων (όπως δηλώνει ο αριθμός 30), ομαδοποιημένων με εμπρόσθιο φανό δείκτη κατεύθυνσης κατηγορίας 1α εγκεκριμένο σύμφωνα με τη σειρά τροποποιήσεων 01 του κανονισμού αριθ. 6.

Στο παράδειγμα 7α: η μονάδα εγκατάστασης αριθ. 1 (ή αριθ. 2) του συστήματος περιλαμβάνει δέσμη διασταύρωσης κατηγορίας C με φωτισμό στροφής, δέσμη διασταύρωσης κατηγορίας W, δέσμη διασταύρωσης κατηγορίας V και δέσμη διασταύρωσης κατηγορίας E. Η γραμμή πάνω από το γράμμα «C» δηλώνει ότι η δέσμη διασταύρωσης κατηγορίας C εκπέμπεται από δύο μονάδες εγκατάστασης στην εν λόγω πλευρά του συστήματος.

Η μονάδα εγκατάστασης αριθ. 3 (ή αριθ. 4) είναι σχεδιασμένη για να παρέχει το δεύτερο μέρος της δέσμης διασταύρωσης C από την εν λόγω πλευρά του συστήματος, όπως δηλώνει η γραμμή πάνω από το γράμμα «C».

Στο παράδειγμα 7β: η μονάδα εγκατάστασης αριθ. 1 (ή αριθ. 2) του συστήματος είναι σχεδιασμένη για την εκπομπή δέσμης διασταύρωσης C, δέσμης διασταύρωσης κατηγορίας W και δέσμης διασταύρωσης κατηγορίας E. Η γραμμή πάνω από το γράμμα «W» δηλώνει ότι η δέσμη διασταύρωσης κατηγορίας W εκπέμπεται από δύο μονάδες εγκατάστασης από την εν λόγω πλευρά του συστήματος. Το γράμμα «T», τοποθετημένο στο δεξιό μέρος στη συνέχεια της σειράς των συμβόλων (και στο αριστερό μέρος του αριθμού έγκρισης), δηλώνει ότι κάθε μία από τις δέσμες, δηλαδή η δέσμη διασταύρωσης κατηγορίας C, η δέσμη διασταύρωσης κατηγορίας W, η δέσμη διασταύρωσης κατηγορίας E και η δέσμη πορείας, περιλαμβάνουν φωτισμό στροφής.

Η μονάδα εγκατάστασης αριθ. 3 (ή αριθ. 4) του συστήματος είναι σχεδιασμένη για να παρέχει το δεύτερο μέρος της δέσμης διασταύρωσης κατηγορίας W από την εν λόγω πλευρά του συστήματος (όπως δηλώνει η γραμμή πάνω από το «W») και της δέσμης διασταύρωσης κατηγορίας V.

Παράδειγμα 8

Διάταξη σημάτων έγκρισης σχετική με τις δύο πλευρές ενός συστήματος (σχήμα 13)

Το παράδειγμα αυτό δείχνει ένα προσαρμοζόμενο σύστημα εμπρόσθιου φωτισμού αποτελούμενο από δύο μονάδες εγκατάστασης στην αριστερή πλευρά του οχήματος και μία μονάδα εγκατάστασης στη δεξιά πλευρά.

Σχήμα 13

Δεξιά πλευρά του συστήματος ή του οχήματος Αριστερή πλευρά του συστήματος ή του οχήματος

Το σύστημα που φέρει τα ανωτέρω σήματα έγκρισης είναι σύμφωνο με τις απαιτήσεις του παρόντος κανονισμού (αρχική έκδοση του κανονισμού) όσον αφορά τόσο μια δέσμη διασταύρωσης για την κυκλοφορία επί του αριστερού της οδού όσο και μια δέσμη πορείας που έχει μέγιστη ένταση μεταξύ 86 250 και 101 250 κηρίων (όπως δηλώνει ο αριθμός 30), ομαδοποιημένων με εμπρόσθιο φανό δείκτη κατεύθυνσης κατηγορίας 1α εγκεκριμένο σύμφωνα με τη σειρά 01 των τροποποιήσεων του κανονισμού αριθ. 6 και εμπρόσθιο φανό θέσης εγκεκριμένο σύμφωνα με τη σειρά τροποποιήσεων 02 του κανονισμού αριθ. 7.

Η μονάδα εγκατάστασης αριθ. 1 του συστήματος (αριστερά) είναι σχεδιασμένη για να συμβάλλει στη δέσμη διασταύρωσης κατηγορίας C και στη δέσμη διασταύρωσης κατηγορίας E. Η γραμμή πάνω από το γράμμα «C» δηλώνει ότι, από την εξεταζόμενη πλευρά, στη δέσμη διασταύρωσης κατηγορίας C συμβάλλουν περισσότερες από μία μονάδες εγκατάστασης. Το γράμμα «T», τοποθετημένο στο δεξιό μέρος στη συνέχεια της σειράς των συμβόλων, δηλώνει ότι κάθε μία από τις δέσμες, δηλαδή η δέσμη διασταύρωσης κατηγορίας C και η δέσμη διασταύρωσης κατηγορίας E περιλαμβάνουν φωτισμό στροφής.

Η μονάδα εγκατάστασης αριθ. 3 του συστήματος (αριστερά) είναι σχεδιασμένη για να παρέχει το δεύτερο μέρος της δέσμης διασταύρωσης κατηγορίας C της εξεταζόμενης πλευράς (όπως δηλώνει η γραμμή πάνω από το γράμμα «C») και τη δέσμη διασταύρωσης κατηγορίας W.

Η μονάδα εγκατάστασης αριθ. 2 του συστήματος (δεξιά) είναι σχεδιασμένη για να συμβάλλει στη δέσμη διασταύρωσης κατηγορίας C, στη δέσμη διασταύρωσης κατηγορίας E, που περιλαμβάνουν και οι δύο φωτισμό στροφής, και στη δέσμη διασταύρωσης κατηγορίας W.

Σημείωση: Στα παραδείγματα 6 και 7 ανωτέρω, οι διάφορες μονάδες εγκατάστασης του συστήματος πρέπει να φέρουν τον ίδιο αριθμό έγκρισης.

Σχήμα 14

Δομοστοιχεία LED

MD E3 17325

Το δομοστοιχείο LED που φέρει τον κωδικό ταυτοποίησης δομοστοιχείου φωτεινής πηγής που παρουσιάζεται ανωτέρω έχει εγκριθεί, μαζί με ένα ΣΕΦ που εγκρίθηκε αρχικά στην Ιταλία (Ε 3), με αριθμό έγκρισης 17325.